“Гадоў дзесяць назад мы вырашылі замахнуцца на цэлы музейны квартал. Кіраўнік дзяржавы гэтую прапанову падтрымаў”, — адзначыў Уладзімір Пракапцоў. Музейны комплекс развіваецца за кошт прылеглых тэрыторый. Па просьбе кіраўніцтва музея і Міністэрства культуры на баланс НММ перададзены чатырохпавярховы будынак былога студэнцкага інтэрната Беларускага дзяржуніверсітэта. Калі задуманае ажыццявіцца, па Нацыянальным мастацкім музеі можна будзе гуляць не тое што гадзінамі, а ўвесь дзень напралёт. Тут будуць не толькі цікавыя выставы, але таксама кафэ, магазіны.